Po známom moderátorskom páre - Zlatici a Patrikovi Švajdovcoch - sa do očakávania druhého potomka najnovšie radí aj herecký pár - Julka Ružička Horváthová s manželom Jakubom Ružičkom. Po 6-ročnej dcére Hanke im už v lete do rodiny pribudne ďalšia "ružička".
"Bude to dievčatko a veľmi sa z toho tešíme," potvrdila na margo šťastnej udalosti samotná Julka a dodáva, "Najväčšiu radosť má asi Hanka, ktorá sa teší, že bude mať so sestričkou spoločnú izbu. Stále mi hladká a bozkáva bruško." Ako sa bude malá princezná volať, sa Ružičkovci zatiaľ nerozhodli.
Julka je známa aj z markizáckeho seriálu Chlapi neplačú, v ktorom si zahrala svojskú Beátu a druhé tehotenstvo si "odskúšala" už počas nakrúcania, kedy jej tvorcovia seriálu do scenára napísali okrem dcérky aj syna.
So seriálovým manželom Rudom (Gregor Hološka) a dcérou Miškou.